4.5.2023
DA
Den Europæiske Unions Tidende
L 118/65
BILAG IV
I bilag IV (del ATCO.MED) til forordning (EU) 2015/340 foretages følgende ændringer: 1.
I punkt ATCO.MED.A.005 affattes litra a) således: »a) udstedelse, gyldighed, forlængelse og fornyelse af den helbredsgodkendelse, der kræves for at udøve rettighederne i et flyveledercertifikat eller et flyvelederelevcertifikat, og«. 2.
Punkt ATCO.MED.A.020, litra b), affattes således: »b) Foruden de krav, som er fastsat i litra a), skal indehavere af en helbredsgodkendelse i klasse 3 uden unødigt ophold, og før de udøver deres certifikats rettigheder, søge flyvemedicinsk rådgivning, når de: 1) har fået foretaget et kirurgisk indgreb eller et andet invasivt indgreb 2) har påbegyndt regelmæssig brug af et hvilket som helst lægemiddel 3) har været udsat for en væsentlig personskade, der gør dem ude af stand til at udøve certifikatets rettigheder 4) har haft en væsentlig sygdom, der gør dem ude af stand til at udøve certifikatets rettigheder 5) ved, at de er blevet gravide 6) er blevet indlagt på hospital eller medicinsk klinik 7) for første gang har brug for korrigerende linser.
I så fald skal det flyvemedicinske center eller flyvelægen vurdere certifikatindehaverens eller flyvelederelevens helbredsmæssige egnethed og afgøre, om vedkommende er egnet til at genoptage udøvelsen af sine rettigheder.« 3.
I punkt ATCO.MED.A.030 affattes litra a) således: »a) Ansøgere til og indehavere af et flyveledercertifikat eller et flyvelederelevcertifikat skal være i besiddelse af et klasse 3-helbredsbevis, medmindre rettighederne udøves i et syntetisk træningsudstyrsmiljø.«